Α4-0003/95

Ψήφισμα σχετικά με:

- απόφαση του Ευρωπαϊκού Κοινοβουλίου, του Συμβουλίου και της Επιτροπής σχετικά με τις λεπτομερείς διατάξεις άσκησης του δικαιώματος εξέτασης των πραγμάτων από το Ευρωπαϊκό Κοινοβούλιο

- ένα modus vivendi μεταξύ του Ευρωπαϊκού Κοινοβουλίου, του Συμβουλίου και της Επιτροπής όσον αφορά τα μέτρα εκτέλεσης των πράξεων που εγκρίνονται σύμφωνα με τη διαδικασία που ορίζεται στο άρθρο 189Β της Συνθήκης ΕΚ

Το Ευρωπαϊκό Κοινοβούλιο,

- έχοντας υπόψη τη Συνθήκη για την Ευρωπαϊκή Ένωση, ιδίως δε τα άρθρα 138Γ και 189Β της Συνθήκης ΕΚ, το άρθρο 20Β της Συνθήκης ΕΚΑΧ και το άρθρο 107Β της Συνθήκης ΕΚΑΕ,

- έχοντας υπόψη το ψήφισμα που ενέκρινε στις 17 Δεκεμβρίου 1992 σχετικά με τις εξεταστικές επιτροπές ((ΕΕ C 21 της 25.01.11993, σελ. 147)),

- έχοντας υπόψη το ψήφισμα που ενέκρινε στις 16 Δεκεμβρίου 1993 σχετικά με τα προβλήματα επιτροπολογίας που συνδέονται με την έναρξη ισχύος της Συνθήκης για την Ευρωπαϊκή Ένωση ((ΕΕ C 20 της 24.01.1994, σελ. 176)),

- έχοντας υπόψη τις διοργανικές συμφωνίες που μονογραφήθηκαν στις 20 Δεκεμβρίου 1994,

- έχοντας υπόψη το άρθρο 148 του Κανονισμού του,

- έχοντας υπόψη την έκθεση της Επιτροπής Θεσμικών Θεμάτων (Α4-0003/95),

Α. λαμβάνοντας υπόψη ότι ο συμβιβασμός που επετεύχθη μεταξύ των τριών θεσμικών οργάνων όσον αφορά τις λεπτομερείς διατάξεις άσκησης του δικαιώματος εξέτασης των πραγμάτων από το Ευρωπαϊκό Κοινοβούλιο αποτελεί το καλύτερο αποτέλεσμα που είναι δυνατόν να αποσπασθεί από το Συμβούλιο και ότι θα πρέπει να εξετασθεί κατά πόσον είναι σκόπιμο να αναθεωρηθούν οι όροι αυτοί βάσει της πείρας που αποκτήθηκε κατά την τρέχουσα κοινοβουλευτική περίοδο,

Β. λαμβάνοντας υπόψη ότι το modus vivendi που αφορά τα προβλήματα επιτροπολογίας αποτελεί μία πραγματιστική και προσωρινή προσέγγιση για την αντιμετώπιση των προβλημάτων που ανέκυψαν κατά την εφαρμογή της διαδικασίας του άρθρου 189Β, δεδομένου ότι μια οριστική και πλήρως δημοκρατική λύση στα προβλήματα αυτά θα πρέπει να εξευρεθεί κατά τη Διακυβερνητική Διάσκεψη του 1996,

1. εκφράζει τη συμφωνία του με την απόφαση του Ευρωπαϊκού Κοινοβουλίου, του Συμβουλίου και της Επιτροπής για τις λεπτομερείς διατάξεις άσκησης του δικαιώματος εξέτασης των πραγμάτων από το Ευρωπαϊκό Κοινοβούλιο, όπως παρατίθεται στο παράρτημα Ι[semigr ]

2. εγκρίνει το modus vivendi μεταξύ του Ευρωπαϊκού Κοινοβουλίου, του Συμβουλίου και της Επιτροπής όσον αφορά τα μέτρα εκτέλεσης των πράξεων που εγκρίνονται σύμφωνα με τη διαδικασία που ορίζεται στο άρθρο 189Β της Συνθήκης ΕΚ όπως παρατίθεται στο παράρτημα ΙΙ[semigr ]

3. αναθέτει στον Πρόεδρό του να διαβιβάσει το παρόν ψήφισμα στο Συμβούλιο και στην Επιτροπή και να λάβει τα απαραίτητα μέτρα προκειμένου τα προαναφερθέντα κείμενα να δημοσιευθούν στην Επίσημη Εφημερίδα μετά την έγκρισή τους από τα αρμόδια θεσμικά όργανα.

ΠΑΡΑΡΤΗΜΑ ΙΑπόφαση του Ευρωπαϊκού Κοινοβουλίου, του Συμβουλίου

και της Επιτροπής της .... περί των λεπτομερών διατάξεων άσκησης

του δικαιώματος εξέτασης των πραγμάτων από το

Ευρωπαϊκό Κοινοβούλιο

Το Ευρωπαϊκό Κοινοβούλιο, το Συμβούλιο και η Επιτροπή,

έχοντας υπόψη τη Συνθήκη για την Ίδρυση της Ευρωπαϊκής Κοινότητας Άνθρακα και Χάλυβα και ιδίως το άρθρο της 20Β,

έχοντας υπόψη τη Συνθήκη για την Ίδρυση της Ευρωπαϊκής Κοινότητας και ιδίως το άρθρο της 138Γ,

έχοντας υπόψη τη Συνθήκη για την Ίδρυση της Ευρωπαϊκής Κοινότητας Ατομικής Ενεργείας και ιδίως το άρθρο 107Β,

Εκτιμώντας:

ότι οι λεπτομερείς διατάξεις άσκησης του δικαιώματος εξέτασης των πραγμάτων από το Ευρωπαϊκό Κοινοβούλιο πρέπει να καθορισθούν τηρουμένων των διατάξεων οι οποίες προβλέπονται από τις συνθήκες για την ίδρυση των Ευρωπαϊκών Κοινοτήτων,

ότι οι προσωρινές εξεταστικές επιτροπές πρέπει να διαθέτουν τα αναγκαία μέσα για την εκτέλεση των καθηκόντων τους[semigr ] ότι για το σκοπό αυτό, τα κράτη μέλη καθώς και τα θεσμικά και άλλα όργανα των Ευρωπαϊκών Κοινοτήτων πρέπει να λαμβάνουν όλα τα μέτρα που αποσκοπούν στη διευκόλυνση της εκτέλεσης αυτών των καθηκόντων,

ότι πρέπει να διαφυλάσσονται το απόρρητο και ο εμπιστευτικός χαρακτήρας των εργασιών των προσωρινών εξεταστικών επιτροπών,

ότι οι λεπτομερείς διατάξεις άσκησης του δικαιώματος εξέτασης των πραγμάτων θα μπορεί να αναθεωρηθούν μετά το πέρας της παρούσας κοινοβουλευτικής περιόδου του Ευρωπαϊκού Κοινοβουλίου, υπό το φως της αποκτηθείσας πείρας και κατ' αίτηση ενός εκ των τριών ενδιαφερομένων θεσμικών οργάνων,

ΕΞΕΔΩΣΑΝ ΜΕ ΚΟΙΝΗ ΣΥΜΦΩΝΙΑ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1Οι λεπτομερείς διατάξεις άσκησης του δικαιώματος εξέτασης των πραγμάτων από το Ευρωπαϊκό Κοινοβούλιο ορίζονται από την παρούσα απόφαση σύμφωνα με τα άρθρα 20 Β της Συνθήκης ΕΚΑΧ, 138 Γ της Συνθήκης ΕΚ και 107 Β της Συνθήκης ΕΚΑΕ.

Άρθρο 21. Υπό τους όρους και τους περιορισμούς που καθορίζονται από τις Συνθήκες που αναφέρονται στο άρθρο 1 και στα πλαίσια της εκτέλεσης των καθηκόντων του, το Ευρωπαϊκό Κοινοβούλιο μπορεί, αιτήσει του ενός τετάρτου των μελών του, να συνιστά προσωρινή εξεταστική επιτροπή, για να εξετάσει τις καταγγελίες παραβάσεων ή κακής διοίκησης κατά την εφαρμογή του κοινοτικού δικαίου, που καταλογίζονται είτε σε θεσμικό ή άλλο όργανο των Ευρωπαϊκών Κοινοτήτων είτε στη δημόσια διοίκηση κράτους μέλους, ή σε πρόσωπα που έχουν εξουσιοδοτηθεί από το κοινοτικό δίκαιο να το εφαρμόζουν.

Το Ευρωπαϊκό Κοινοβούλιο καθορίζει τη σύνθεση και τους εσωτερικούς κανόνες λειτουργίας των προσωρινών εξεταστικών επιτροπών.

Η απόφαση σύστασης μιας προσωρινής εξεταστικής επιτροπής, με την οποία διευκρινίζεται μεταξύ άλλων το αντικείμενό της και τάσσεται η προθεσμία υποβολής της έκθεσής της, δημοσιεύεται στην Επίσημη Εφημερίδα των Ευρωπαϊκών Κοινοτήτων.

2. Η προσωρινή εξεταστική επιτροπή εκτελεί τα καθήκοντά της σεβόμενη τις αρμοδιότητες που ανατίθενται από τις συνθήκες στα θεσμικά και άλλα όργανα των Ευρωπαϊκών Κοινοτήτων.

Τα μέλη της προσωρινής εξεταστικής επιτροπής καθώς και κάθε άλλο πρόσωπο, στην αντίληψη του οποίου περιήλθαν, κατά την ενάσκηση των καθηκόντων του, γεγονότα, πληροφορίες, γνώσεις, έγγραφα ή αντικείμενα που καλύπτονται από το απόρρητο δυνάμει διατάξεων που θέσπισε κράτος μέλος ή θεσμικό όργανο της Κοινότητας, οφείλουν ακόμη και μετά τη λήξη των καθηκόντων τους να τηρήσουν το απόρρητο έναντι κάθε μη εντεταλμένου προσώπου καθώς και έναντι του κοινού.

Οι ακροάσεις και καταθέσεις μαρτύρων πραγματοποιούνται δημόσια. Αιτήσει όμως του ενός τετάρτου των μελών της εξεταστικής επιτροπής, ή των κοινοτικών ή εθνικών αρχών, ή εάν οι πληροφορίες που έχουν υποβληθεί στην προσωρινή εξεταστική επιτροπή είναι απόρρητες, πραγματοποιούνται κεκλεισμένων των θυρών. Κάθε μάρτυς ή πραγματογνώμων έχει το δικαίωμα να καταθέσει κεκλεισμένων των θυρών.

3. Η προσωρινή εξεταστική επιτροπή δεν μπορεί να εξετάσει γεγονότα για τα οποία εκκρεμεί δίκη σε εθνικό ή κοινοτικό δικαστήριο μέχρις ότου ολοκληρωθεί η δικαστική διαδικασία.

Η Επιτροπή μπορεί, μέσα σε προθεσμία δύο μηνών, είτε μετά από δημοσίευση γενομένη δυνάμει της παραγράφου 1, είτε αφότου λάβει γνώση καταγγελίας που έχει υποβληθεί ενώπιον μιας προσωρινής εξεταστικής επιτροπής, ότι κάποιο κράτος μέλος παρέβη το κοινοτικό δίκαιο, να γνωστοποιήσει στο Ευρωπαϊκό Κοινοβούλιο ότι ένα γεγονός, υποκείμενο στον έλεγχο προσωρινής εξεταστικής επιτροπής, αποτελεί αντικείμενο κοινοτικής διαδικασίας που προηγείται της άσκησης προσφυγής[semigr ] στην περίπτωση αυτή, η προσωρινή εξεταστική επιτροπή λαμβάνει όλα τα αναγκαία μέτρα που θα δώσουν στην Επιτροπή τη δυνατότητα να ασκήσει πλήρως τις αρμοδιότητες που της ανατίθενται σύμφωνα με τις συνθήκες.

4. Η προσωρινή εξεταστική επιτροπή παύει να υφίσταται από τη στιγμή που καταθέτει την έκθεσή της, εντός της προθεσμίας που ορίζεται κατά τη σύστασή της, ή, το αργότερο, μετά πάροδο δώδεκα μηνών από τη σύστασή της και, οπωσδήποτε, κατά τη λήξη της κοινοβουλευτικής περιόδου.

Το Ευρωπαϊκό Κοινοβούλιο μπορεί να παρατείνει δύο φορές με αιτιολογημένη απόφαση την προθεσμία των δώδεκα μηνών κατά τρεις μήνες. Η απόφαση αυτή δημοσιεύεται στην Επίσημη Εφημερίδα των Ευρωπαϊκών Κοινοτήτων.

5. Δεν μπορεί να συσταθεί ή να ανασυσταθεί προσωρινή εξεταστική επιτροπή για πραγματικά περιστατικά που έχουν ήδη αποτελέσει αντικείμενο έρευνας μιας προσωρινής εξεταστικής επιτροπής προ της παρόδου δώδεκα τουλάχιστον μηνών από την κατάθεση της σχετικής προς την έρευνα αυτή έκθεσης, ή το τέλος της αποστολής της, και εφόσον προκυψούν νέα πραγματικά περιστατικά.

Άρθρο 31. Η προσωρινή εξεταστική επιτροπή προβαίνει στις απαραίτητες έρευνες για να εξακριβώσει το βάσιμο ή μη των καταγγελιών περί παραβάσεων ή κακής διοίκησης κατά την εφαρμογή του κοινοτικού δικαίου, υπό τους όρους που αναφέρονται κατωτέρω.

2. Η προσωρινή εξεταστική επιτροπή μπορεί να απευθύνει πρόσκληση σε θεσμικό ή άλλο όργανο των Ευρωπαϊκών Κοινοτήτων ή σε κυβέρνηση κράτους μέλους, να ορίσει ένα μέλος του προκειμένου να συμμετάσχει στις εργασίες της.

3. Κατόπιν αιτιολογημένης αιτήσεως της προσωρινής εξεταστικής επιτροπής τα οικεία κράτη μέλη και τα θεσμικά ή άλλα όργανα των Ευρωπαϊκών Κοινοτήτων ορίζουν έναν μόνιμο ή μη υπάλληλο, τον οποίο εξουσιοδοτούν να εμφανιστεί ενώπιον της προσωρινής εξεταστικής επιτροπής εφόσον σε αυτό δεν αντίκεινται λόγοι απόρρητου, ή δημόσιας ή εθνικής ασφάλειας, που επιβάλλονται από εθνική ή κοινοτική νομοθεσία.

Οι εν λόγω μόνιμοι ή μη υπάλληλοι καταθέτουν εξ ονόματος και σύμφωνα με τις οδηγίες της κυβέρνησης ή του οργάνου όπου ανήκουν. Παραμένουν δεσμευμένοι από τις υποχρεώσεις που απορρέουν από τους αντίστοιχους κανονισμούς περί υπηρεσιακής καταστάσεως των υπαλλήλων.

4. Οι αρχές των κρατών μελών και τα θεσμικά ή άλλα όργανα των Ευρωπαϊκών Κοινοτήτων παρέχουν στην προσωρινή εξεταστική επιτροπή όταν τους το ζητήσει ή με δική τους πρωτοβουλία, τα έγγραφα τα απαραίτητα για την εκτέλεση των καθηκόντων τους, εκτός εάν κωλύονται από λόγους απορρήτου, δημόσιας ή εθνικής ασφάλειας, που επιβάλλονται από εθνικές ή κοινοτικές νομοθετικές ή κανονιστικές διατάξεις.

5. Οι παράγραφοι 3 και 4 δεν θίγουν τις άλλες διατάξεις κάθε κράτους μέλους οι οποίες αντίκεινται στην εμφάνιση υπαλλήλων ενώπιον της σχετικής επιτροπής ή στη διαβίβαση εγγράφων.

Το εμπόδιο που προκύπτει από λόγους απορρήτου, δημόσιας ή εθνικής ασφάλειας ή των διατάξεων που αναφέρονται το πρώτο εδάφιο, κοινοποιείται στο Ευρωπαϊκό Κοινοβούλιο από έναν εκπρόσωπο που έχει εξουσιοδοτηθεί να δεσμεύσει την κυβέρνηση του οικείου κράτους μέλους ή το θεσμικό όργανο.

6. Τα θεσμικά ή άλλα όργανα των Ευρωπαϊκών Κοινοτήτων παρέχουν στην προσωρινή εξεταστική επιτροπή τα έγγραφα που προέρχονται από ένα κράτος μέλος, μόνον αφού ενημερώσουν το εν λόγω κράτος.

Της κοινοποιούν τα έγγραφα για τα οποία εφαρμόζεται η παράγραφος 5 μόνον αφού συμφωνήσει τα οικείο κράτος.

7. Οι διατάξεις των παραγράφων 3, 4 και 5 εφαρμόζονται στα φυσικά ή νομικά πρόσωπα τα εντεταλμένα από το κοινοτικό δίκαιο για την εφαρμογή του.

8. Η προσωρινή εξεταστική επιτροπή μπορεί εφόσον απαιτείται για την εκτέλεση των καθηκόντων της, να καλέσει κάθε άλλο πρόσωπο να καταθέσει ενώπιόν της. Εάν κατά τη διεξαγωγή της έρευνας γίνει αναφορά σε πρόσωπο η οποία είναι δυνατόν να το βλάψει, η προσωρινή εξεταστική επιτροπή ενημερώνει το πρόσωπο αυτό και υποχρεούται να το ακούσει, εφόσον της το ζητήσει.

Άρθρο 41. Οι πληροφορίες που συγκεντρώνει η προσωρινή εξεταστική επιτροπή προορίζονται μόνο για την εκπλήρωση των καθηκόντων της. Δεν δίδονται στη δημοσιότητα εάν περιέχουν στοιχεία που εμπίπτουν στο απόρρητο ή σε υποχρέωση εχεμύθειας, ή εάν αφορούν, ονομαστικώς, συγκεκριμένα πρόσωπα.

Το Ευρωπαϊκό Κοινοβούλιο λαμβάνει τα αναγκαία διοικητικά και εκ του Κανονισμού του προβλεπόμενα μέτρα για να διασφαλίσει το απόρρητο και τον εμπιστευτικό χαρακτήρα των εργασιών των προσωρινών εξεταστικών επιτροπών.

2. Η προσωρινή εξεταστική επιτροπή υποβάλλει την έκθεσή της στο Ευρωπαϊκό Κοινοβούλιο, το οποίο μπορεί να αποφασίσει να τη δημοσιεύσει με την επιφύλαξη των διατάξεων της παραγράφου 1.

3. Το Ευρωπαϊκό Κοινοβούλιο μπορεί να διαβιβάσει στα θεσμικά ή άλλα όργανα των Ευρωπαϊκών Κοινοτήτων ή στα κράτη μέλη συστάσεις τις οποίες ενδεχομένως ενέκρινε βάσει της έκθεσης της προσωρινής εξεταστικής επιτροπής. Τα εν λόγω κράτη και όργανα λαμβάνουν τις συστάσεις αυτές υπ´ όψη τους κατά τον τρόπο που κρίνουν ως ενδεδειγμένο.

Άρθρο 5Οι κοινοποιήσεις στις εθνικές αρχές των κρατών μελών για τους σκοπούς της εφαρμογής της παρούσας απόφασης γίνονται μέσω των Μονίμων Αντιπροσωπειών τους στην Ευρωπαϊκή Ένωση.

Άρθρο 6Αιτήσει του Ευρωπαϊκού Κοινοβουλίου, του Συμβουλίου ή της Επιτροπής οι διατάξεις που διατυπώνονται ανωτέρω μπορούν να αναθεωρηθούν μετά τη λήξη της τρέχουσας κοινοβουλευτικής περιόδου του Ευρωπαϊκού Κοινοβουλίου βάσει της αποκτηθείσας πείρας.

Άρθρο 7Η παρούσα απόφαση τίθεται σε ισχύ την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.

ΠΑΡΑΡΤΗΜΑ ΙΙMODUS VIVENDIμεταξύ του Ευρωπαϊκού Κοινοβουλίου, του Συμβουλίου

και της Επιτροπής ως προς τα εκτελεστικά μέτρα

που θα ισχύουν για όσες πράξεις εκδίδονται με τη διαδικασία

του άρθρου 189 Β της Συνθήκης ΕΚ

1. Οι παρόντες προσανατολισμοί αποσκοπούν στο να επιλυθούν οι δυσκολίες που ανέκυψαν, για λόγους που αφορούν την επιτροπολογία, κατά την έκδοση πράξεων βάσει της διαδικασίας του άρθρου 189 Β της Συνθήκης ΕΚ.

2. Οι προσανατολισμοί αυτοί δεν θίγουν τις θέσεις αρχής που διατυπώθηκαν από τα τρία Όργανα.

3. Τα τρία Όργανα διαπιστώνουν ότι το πρόβλημα των εκτελεστικών μέτρων η λήψη των οποίων ανατίθεται στην Επιτροπή για πράξεις που εκδίδονται με τη διαδικασία του άρθρου 189 Β της Συνθήκης ΕΚ θα εξεταστεί, κατά την αναθεώρηση των Συνθηκών που προβλέπεται για το 1996, κατόπιν αιτήσεως του Ευρωπαϊκού Κοινοβουλίου, της Επιτροπής και πλειόνων κρατών μελών. Η Ομάδα Μελέτης θα κληθεί να εξετάσει αυτό το θέμα.

4. Η αρμόδια επιτροπή του Ευρωπαϊκού Κοινοβουλίου λαμβάνει με τους ίδιους όρους και ταυτόχρονα με την εκάστοτε επιτροπή που προβλέπεται στη βασική πράξη οιοδήποτε σχέδιο γενικής εκτελεστικής πράξης που υποβάλλει η Επιτροπή, καθώς και το οικείο χρονοδιάγραμμα.

Η Επιτροπή γνωστοποιεί στην αρμόδια επιτροπή του Ευρωπαϊκού Κοινοβουλίου ότι επείγει η λήψη ιδιαίτερου μέτρου καθώς και οποιεσδήποτε τυχόν δυσκολίες. Η αρμόδια επιτροπή του Ευρωπαϊκού Κοινοβουλίου αναλαμβάνει να εφαρμόσει διαδικασία κατεπείγοντος όπου παρίσταται ανάγκη.

Η Επιτροπή ενημερώνει την αρμόδια επιτροπή του Ευρωπαϊκού Κοινοβουλίου οσάκις τα μέτρα τα οποία αυτή έχει θεσπίσει ή προτίθεται να λάβει δεν ανταποκρίνονται στη γνώμη που διατυπώθηκε από την επιτροπή που προβλέπεται στη βασική πράξη ή οσάκις, ελλείψει γνώμης, η Επιτροπή οφείλει να υποβάλει στο Συμβούλιο πρόταση για τη λήψη συγκεκριμένου μέτρου.

5. Το Συμβούλιο, προκειμένου να εκδώσει γενική εκτελεστική πράξη, η οποία του έχει αναπεμφθεί βάσει εκτελεστικής διαδικασίας, οφείλει προηγουμένως :

- να ενημερώσει, το Ευρωπαϊκό Κοινοβούλιο, ορίζοντάς του εύλογη προθεσμία για να γνωμοδοτήσει σχετικά, και

- σε περίπτωση αρνητικής γνώμης, να λάβει δεόντως γνώση - αμελλητί - της άποψης του Ευρωπαϊκού Κοινοβουλίου, προκειμένου να αναζητηθεί κάποια λύση, εντός των κατάλληλων πλαισίων.

Πάντως, η πράξη εκδίδεται εντός της προθεσμίας που προβλέπεται από τις ειδικές διατάξεις της βασικής πράξης.

6. Στα πλαίσια του παρόντος modus vivendi, η Επιτροπή λαμβάνει υπόψη, κατά το μέτρο του δυνατού, τις ενδεχόμενες παρατηρήσεις του Ευρωπαϊκού Κοινοβουλίου, το οποίο και ενημερώνει, σε όλα τα στάδια της διαδικασίας, για τις συνέπειες τις οποίες σκοπεύει να δώσει ούτως ώστε να μπορέσει το Κοινοβούλιο να ασκήσει τις αρμοδιότητές του έχοντας πλήρη γνώση της κατάστασης.

7. Το παρόν modus vivendi εφαρμόζεται μόλις εγκριθεί από τα τρία Όργανα.